Nariadenie Komisie (ES) č. 480/2004
z 15. marca 2004,
ktorým sa mení a dopĺňa nariadenie (ES) č. 2182/2002, pokiaľ ide o výnimku na rok 2004 z konečného termínu oznámenia predbežných finančných plánov opatrení financovaných Fondom Spoločenstva pre tabak a aj z konečného termínu definitívneho pridelenia zdrojov z fondu medzi členské štáty
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], a najmä jeho článok 14a,
keďže:
(1) nariadenie Komisie (ES) č. 2182/2002 zo 6. decembra 2002, ktorým sa stanovujú podrobné pravidlá pre uplatňovanie nariadenia Rady (EHS) č. 2075/92 vzhľadom na Fond spoločenstva pre tabak [2], bližšie určuje, v článku 17 ods. 3 a ods. 4, konečný termín pre oznámenie Komisii predpokladané finančné plány pre opatrenia, pre ktoré žiadali pomoc a konečný termín pre definitívne pridelenie zdrojov z fondu medzi členské štáty zo zdrojov fondu;
(2) konečný termín pre rok 2004 na oznámenie plánov Komisii a následne konečný termín pre definitívne pridelenie zdrojov medzi členské štáty by sa mal posunúť za tých istých podmienok ako v roku 2003, aby sa členským štátom poskytol dostatočný čas na vypracovanie predpokladaných finančných plánov na rok 2004 pre opatrenia na prebudovanie výroby;
(3) opatrenia ustanovené v tomto nariadení sú v súlade so stanoviskom Riadiaceho výboru pre tabak,
PRIJALA TOTO NARIADENIE:
Článok 1
K článku 26 nariadenie (ES) č. 2182/2002 sa pridáva nasledujúci odsek:
"Odlišne od článku 17 ods. 3 sa konečný termín pre oznámenie predbežných finančných plánov pre opatrenia, pre ktoré sa žiadala podpora v rámci programu spätného odkupu kvót na úrodu 2003, posúva z 31. marca 2004 na 31. máj 2004, a následne, odlišne od článku 17 ods. 4 sa konečný termín 31. máj 2004 posúva na 30. jún 2004."
Článok 2
Toto nariadenie nadobúda účinnosť tretím dňom po uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2004